סטפני ביאטריס

סטפני ביאטריס בישוף אלבִיזורי (באנגלית: Stephanie Beatriz Bischoff Alvizuri; נולדה ב-10 בפברואר 1981) היא שחקנית ומדבבת אמריקאית, הידועה בעיקר בשל תפקידה בתור הבלשית רוזה דיאז  בסדרה "ברוקלין תשע-תשע" (2013–2021) ברשת NBC.

ביוגרפיה
ביאטריס נולדה בנאוקן, ארגנטינה לאב קולומביאני ולאם בוליביאנית. יש למשפחתה שורשים גרמנים. כשהייתה בת שנתיים עברה עם הוריה ואחותה הקטנה לארצות הברית שם גדלה בוובסטר, טקסס. היא למדה בקולג' סטפנס לנשים במיזורי.

לאחר שסיימה את לימודיה בשנת 2002, היא עברה לניו יורק כדי לקדם את קריירת המשחק שלה. משנת 2010 היא מתגוררת בלוס אנג'לס. היא הפכה לאזרחית ארצות הברית בגיל 18.

 קריירה 
ביאטריס הופיעה בתפקידים קטנים בתוכניות טלוויזיה שונות כמו "המפענחת", וגילמה את אחותה של גלוריה, סוניה, בסדרת הקומדיה "משפחה מודרנית". היא השתתפה בהפקות תיאטרון שונות ובשנת 2013 בסרט הקולנוע העצמאי "טווח קצר 12".

משנת 2013 היא מגלמת את הבלשית רוזה דיאז בסדרת הטלוויזיה הקומית "ברוקלין תשע תשע" (תחילה ברשת פוקס ומשנת 2018 ברשת NBC). מאותה שנה משחקת בתפקיד חוזר את דמותה של סוניה רמירז בסדרה "משפחה מודרנית".

בשנת 2016 שיחקה בסרט "החופשה הגדולה של פי ווי הרמן" ותרמה את קולה לדמותה של גרטי בסרט "עידן הקרח: מסלול התנגשות". ב-2018, התארחה בפרק בתוכנית "מטבחי הגיהנום".

בשנת 2019 תרמה את קולה לסרט האנימציה "סרט לגו 2: החלק השני", והתארחה בעונה השלישית של הסיטקום "כל יום מחדש" של רשת נטפליקס.

בשנת 2020, השתתפה בסדרות האנימציה "סיפורים של ברווזים", "אלנה מאוולור", "סנטרל פארק" ובפרק של "איש משפחה".

בשנת 2021 שיחקה בסרט המוזיקלי "שכונה על הגובה" שביים ג'ון מ. צ'ו ומבוסס על המחזמר באותו שם משנת 2007 שכתבו קיארה אלגריה הודס ולין-מנואל מירנדה. באותה השנה דיבבה את טיפני בסדרת ההנפשה "עולם היורה: מחנה הקרטיקון" ודיבבה את מירה פופודופולוס בסדרת ההנפשה "כוח Q: גאוות יחידה", שתיהן של נטפליקס. בהמשך דיבבה בסרט האנימציה "אנקאנטו" ודיבבה את גלוריה בסדרה "Devil May Care".

מ-4 בדצמבר 2021 עד ל-12 בפברואר 2022 כיכבה במחזה של וסט אנד "2:22 A Ghost Story" מאת דני רובינס  בדמותה של לורין.

ב-2024 דיבבה את ואגי בסדרת ההנפשה "מלון הזבין".

 חיים אישיים 
ביולי 2016 הודיעה ביאטריס בטוויטר כי היא ביסקסואלית. היא העידה על עצמה כי בזמן לימודיה בקולג' היא סבלה מהפרעת אכילה.

באוקטובר 2017 התארסה לשחקן העבר וסוכן שיווק בהווה בראד הוס; הם נישאו ב-6 באוקטובר 2018. ביוני 2021 הודיעה על הריונה הראשון, ובתה הבכורה, רוזלין, נולדה באוגוסט 2021.

 פילמוגרפיה 
 קולנוע 
שנהסרטתפקידהערות2013בית זמני ג'סיקה2014כמו שאתג'יל2016החופשה הגדולה של פי ווי הרמןפרקלסעידן הקרח: מסלול התנגשותגרטידיבוב2017The Light of the Moonבוניגם מפיקה בפועל2018Half Magicקנדי2019סרט לגו 2: החלק השניגנרלית סוכרטסטרופהדיבוב2021שכונה על הגובהקרלהאנקאנטומיראבל מדריגלדיבוב2022קאטוומן: על הכוונתבאטוומןדיבובהבורגרים של בוב: הסרטקלואי ברבשדיבוב2023Reverse the Curseמריאנה2024Doin' ItTBATrans Los Angelesתרזה רודריגז

 טלוויזיה 
שנהסדרהתפקידהערות2009המפענחתקמילה סנטיאגופרק: "The Life"2013סאות'לנדבלינדה קרגרובפרק: "Under the Big Top"ג'סיסלמה אספינוזהפרק: "Toy Con"הלו ליידיזשומרת הסףפרק: "The Limo"2013–2019משפחה מודרניתסוניה4 פרקים2013–2021ברוקלין תשע-תשערוזה דיאז (אנ')תפקיד ראשי (8 עונות); 153 פרקים
גם במאית הפרק: "He Said, She Said"2015Axe Copהאסטה מיהדיבוב; פרק: "The Center of the Ocean"2017–2022ההמבורגרים של בובקלואי ברבשדיבוב; 11 פרקים2017Danger & Eggsשריף לוק / קפטן בנג'ודיבוב; 4 פרקים2018–2019בוג'ק הורסמןג'ינה גאזאדורדיבוב; 9 פרקים2019כל יום מחדשפילארפרק: "The Funeral"Into the Darkאלנהפרק: "Treehouse"The Lonely Island: עולים על המגרשואל גאלספיישל טלוויזיוני של נטפליקסשתים עשרה לנצחקונלידיבוב; 2 פרקיםHuman Discoveriesבת'דיבוב; 9 פרקים2020–2022איש משפחהמארחתדיבוב; 3 פרקים2020אלנה מאוולוראיקסלןדיבוב; 3 פרקיםמכשפים: סיפורי ארקדיהקליסטה / דאיהדיבוב; 7 פרקיםרינו 911סופיהפרק: "Sofia the Drug Lord"איפה אפי?מלודיהדיבוב; פרק: "Blue Moon over Argentina"2020–2021סיפורים של ברווזיםג'וסליןדיבוב; 2 פרקים2020–2022סנטרל פארקאריקהדיבוב; 6 פרקים2021עולם היורה: מחנה הקרטיקוןטיףדיבוב; 6 פרקיםDevil May Careגלוריהדיבוב; 7 פרקיםהקאסה-גרנדהבלאנקה גוזמןדיבוב; פרק: "Saving Face"כוח Q: גאוות יחידהמירה ת'רמופוליסדיבוב; 5 פרקיםמאיה ושלושת הלוחמים (אנ')צ'ימידיבוב; 6 פרקים2021–2022אבא אמריקאיצ'ארדונידיבוב; 2 פרקיםAlpha Betasרובי / ג'ייןדיבוב; 2 פרקים2022רובוט צ'יקןאליטה / מריה וונגדיבוב; פרק: "May Cause an Excess of Ham"Solarוורן גוררופודקאסט; 12 פרקיםאגדת ווקס מכינהליידי קימהדיבוב; 3 פרקים2023Twisted Metal"שקט"תפקיד ראשי; 10 פרקיםקראפופוליס דפנהדיבוב; 3 פרקים2024מלון הזביןואגידיבוב; 8 פרקיםיצורי הקומנדואיילה מקפירסוןדיבוב: 2 פרקים2024–2025האיש שלי בפניםדידי סנטוס קורדרו11 פרקים

 תיאטרון 
שנהמחזהתפקידהערות2021–20222:22 A Ghost Storyלוריןתיאטרון גילגוד, וסט אנד

קישורים חיצוניים

הערות שוליים

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:בוגרות מכללת סטפנס
קטגוריה:ביסקסואליות אמריקאיות
קטגוריה:שחקנים להט"בים אמריקאים
קטגוריה:מהגרות מארגנטינה לארצות הברית
קטגוריה:מהגרים מארגנטינה לארצות הברית
קטגוריה:אמריקאים ממוצא קולומביאני
קטגוריה:אמריקאים ממוצא בוליביאני
קטגוריה:אמריקאיות שנולדו ב-1981
קטגוריה:אמריקאים שנולדו ב-1981